Publication: Magyar Közlöny
Issue: MK-2011-24 (Year: 2011, Number: 24)
Era: contemporary
Section: Melléklet a 9/2011. (III. 9.) OGY határozathoz
Paragraph Index: 729

5. A Magyar Honvédség alapvetõ kötelessége a haza fegyveres katonai védelme és a nemzetközi szerzõdésbõl eredõ kollektív védelmi feladatok ellátása. A Magyar Honvédség szükségállapot idején, ha ahhoz a rendõrség alkalmazása nem elegendõ, sarkalatos törvényben szabályozottak szerint felhasználható a rend helyreállítására. A Magyar Honvédség feladatairól és a mûködésére, irányítására, vezetésére vonatkozó részletes szabályokról sarkalatos törvény rendelkezik. Az Alkotmány megerõsíti, hogy a Magyar Honvédség irányítására alapvetõen a Kormány jogosult, e jogkörét az Alkotmánnyal összhangban álló nemzetközi szerzõdés korlátozhatja. A Magyar Honvédség és a rendészeti szervek hivatásos állományába tartozók nem lehetnek tagjai pártnak és nem folytathatnak politikai tevékenységet. A Magyar Nemzeti Bank

Source: https://magyarkozlony.hu/hivatalos-lapok/220e38fb7fdae76ff7ea3f5872744177d3603a2c/dokumentumok/595d0e4724e5decd8ab1cfe30d0b339be1a21e59/letoltes